جدن بائی

**جدن بائی**  کا اصل نام جدن بائی حسین تھا۔ ان کی ولادت 1892ء اور وفات 8 اپریل 1949ء کو ہوئی۔ وہ جدن بائی کے نام سے مشہور تھی۔ وہ بھارتی نزاد گلوکارہ، موسیقار، کمپوزر، درباری، رقاصہ، فلم ساز اور بھارتی سنیما کی ایک مایہ ناز رکن تھی۔ سرسوتی دیوی کے ساتھ وہ بھارتی سنیما میں اولین خواتین کمپوزر میں سے ہیں۔ وہ اختر حسین، انور حسین اور نرگس دت کی ماں تھی۔ اس طرح وہ پریا دت اور سنجے دت کی نانی ہوئیں۔

## ابتدائی زندگی اور کیرئر
جدن بائی حسین کی ولادت 1892ء میں میاں جی اور دلیپا بائی کے گھر ہوئی۔ دلیپا بائی الہ آباد کی سب سے مشہور درباری طوائف تھی۔ دلیپا بائی کا اصل نام دلیپا دیوی تھا اور ان کا تعلق ایک معزز براہمن خاندان سے تھا جنھیں بچپن میں ہی اغوا کر لیا گیا اور طوائفوں کے ایک گروہ کو فروخت کر دیا گیا۔ اس کے بعد انھوں نے استاد معین الدین خان سے رابطہ اور ان کی شاگردی اختیار کی۔ پھر استاد چدو خان اور استاد لاب خان صاحب کی شاگردی بھی اپنائی۔

جدن بائی ان تمام اساتذہ کی رہنمائی اور رہبری میں اچھی موسیقار بن گئی اور اپنی ماں سے زیادہ مشہور ہوئی۔ انھوں نے کولمبیا گراموفون کمپنی کے لیے غزل کی ریکارڈنگ شروع کردی۔ ان کی شہرت نے ہندوستان کی بڑی نوابی ریاستوں کو اپنے دربار میں دعوت موسیقی و غنا دینے پر مجبور کر دیا اور ریاست رام پور، ریاست بیکانیر، ریاست گوالیر، ریاست جموں و کشمیر، ریاست اندور اورریاست جودھ پور کے درباروں اور محفلوں میں اپنا رقص اور گانا پیش کیا۔ انھوں نے کئی ریڈیو اسٹیشن کے لیے ریکارڈنگ کی۔ وہ ملک بھر میں مشہور تھی۔
1933ء میں لاہور کی پلے آرٹ فوٹو ٹون کمپنی نے ان سے راجا گوپی چند فلم میں کام کرنے کے لیے رابطہ کیا۔ انھوں نے اس فلم میں مرکزی کردار کی ماں کا رول کیا۔ اس کے بعد انھوں نے کراچی کی ایک فلم کمپنی کے لیے فلم انسان یا شیطان میں کام کیا۔

انھوں نے پہلے ایک گجراتی ہندو بچی بابو سے شادی کی جو بہت مالدار تاجر تھا۔ اس کا پورا نام نروتم داس کھتری تھا جو بعد میں مسلمان ہو گیا۔ دونوں نے ایک بیٹا ہوا جس کا نام اختر حسین رکھا گیا۔ جدن بائی کی دوسری شادی ہارمونیم کے استاد ارشاد میر خان سے ہوئی۔ ان کی رتیسری شادی موہن چند اتم چند تیاگی سے ہوئی۔ وہ پنجابی براہمن تھا وہ بعد میں مسلمان ہو گیا اور عبد الرشید نام رکھا۔ دونوں سے ایک بیٹی پیدا ہوئی جس کا نام نرگس رکھا گیا۔ یہی لڑکی بعد میں چل کر نرگس دت کے نام سے بالی وڈ کی مایہ ناز اداکارہ بنی۔ نرگس کا اصل نام فاطمہ رشید تھا۔ عبد الرشید اخر وقت میں خالی رہنے لگے تھے جبکہ جدن بائی کماتی تھی۔ حالانکہ وہ خود مسلمان تھی اور شوہر بھی مسلمان ہو گیا تھا مگر وہ ہندو رسم و رواج کو بھی اپناتی تھی۔ ان کا نام کہیں کہیں جے دیوی تیاگی بھی ملتا ہے۔ وہ سنیل دت کی ساس اور پریا دت اور سنجے دت کی نانی ہیں۔
## حوالہ جات

## بیرونی روابط
* 

زمرہ:1892ء کی پیدائشیں
زمرہ:1949ء کی وفیات
زمرہ:اتر پردیش کی خواتین کاروباری شخصیات
زمرہ:اتر پردیش کے فلم پروڈیوسر
زمرہ:بنارس کے فنکار
زمرہ:بیسویں صدی کی بھارتی اداکارائیں
زمرہ:بیسویں صدی کی بھارتی خواتین کاروباری شخصیات
زمرہ:بیسویں صدی کی بھارتی کاروباری شخصیات
زمرہ:بیسویں صدی کی بھارتی گلوکارائیں
زمرہ:بیسویں صدی کی بھارتی موسیقارائیں
زمرہ:بیسویں صدی کے ہندوستانی گلوکار
زمرہ:بھارتی خواتین فلم پروڈیوسرز
زمرہ:بھارتی فلمی اداکارائیں
زمرہ:بھارتی فلمی گلوکارائیں
زمرہ:بھارتی مسلم شخصیات
زمرہ:وارانسی کی اداکارائیں
زمرہ:ہندوستانی کلاسیکی خواتین گلوکار
زمرہ:بیسویں صدی کی خواتین نغمہ ساز
زمرہ:بیسویں صدی کے بھارتی موسیقار
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندوستانی طوائفیں
زمرہ:الہٰ آباد کے محلے
زمرہ:سنجے دت
زمرہ:وارانسی کے موسیقار
زمرہ:ممبئی میں وفات پانے والی شخصیات
زمرہ:بھارتی گلوکار
زمرہ:ہندی سنیما کی اداکارائیں
زمرہ:اتر پردیش کی خواتین موسیقار
زمرہ:بالی وڈ